CELEX: 52010PC0540
Language: el
Date: 2010-10-04
Title: Πρόταση ΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία τροποποιείται η απόφαση 2007/441/EΚ που επιτρέπει στην Ιταλική Δημοκρατία να εφαρμόσει μέτρα κατά παρέκκλιση του άρθρου 26 παράγραφος 1 στοιχείο α) και του άρθρου 168 της οδηγίας 2006/112/EΚ του Συμβουλίου σχετικά με το κοινό σύστημα φόρου προστιθέμενης αξίας

|

52010PC0540

/* COM/2010/0540 final - NLE 2010/0269 */  Πρόταση ΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία τροποποιείται η απόφαση 2007/441/EΚ που επιτρέπει στην Ιταλική Δημοκρατία να εφαρμόσει μέτρα κατά παρέκκλιση του άρθρου 26 παράγραφος 1 στοιχείο α) και του άρθρου 168 της οδηγίας 2006/112/EΚ του Συμβουλίου σχετικά με το κοινό σύστημα φόρου προστιθέμενης αξίας  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 4.10.2010COM(2010) 540 τελικό2010/0269 (NLE)ΠρότασηΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία τροποποιείται η απόφαση 2007/441/EΚ που επιτρέπει στην Ιταλική Δημοκρατία να εφαρμόσει μέτρα κατά παρέκκλιση του άρθρου 26 παράγραφος 1 στοιχείο α) και του άρθρου 168 της οδηγίας 2006/112/EΚ του Συμβουλίου σχετικά με το κοινό σύστημα φόρου προστιθέμενης αξίαςΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |Αιτιολογία και στόχοι της πρότασης Σύμφωνα με τις διατάξεις του άρθρου 395 παράγραφος 1 της οδηγίας 2006/112/EΚ, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (εφεξής «oδηγία για το ΦΠΑ»), το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να επιτρέπει σε κάθε κράτος μέλος να θεσπίζει ειδικά μέτρα παρέκκλισης από τις διατάξεις της παρούσας οδηγίας, για λόγους απλούστευσης των διαδικασιών επιβολής του φόρου ή πρόληψης ορισμένων τύπων φοροδιαφυγής ή φοροαποφυγής. Με συστημένη επιστολή προς τη Γενική Γραμματεία της Επιτροπής, στις 18 Φεβρουαρίου 2010 η Ιταλική Δημοκρατία ζήτησε την έγκριση να συνεχίσει να εφαρμόζει μέτρο παρέκκλισης όσον αφορά το δικαίωμα έκπτωσης του ΦΠΑ που επιβάλλεται σε ορισμένους τύπους μέσων μεταφοράς. Σύμφωνα με τις διατάξεις του άρθρου 395 παράγραφος 2 της οδηγίας 2006/112/EΚ, η Επιτροπή ενημέρωσε τα υπόλοιπα κράτη μέλη με επιστολή, ημερομηνίας 13 Ιουλίου 2010, σχετικά με το αίτημα της Ιταλικής Δημοκρατίας. Με επιστολή ημερομηνίας 15 Ιουλίου 2010, η Επιτροπή γνωστοποίησε στην Ιταλική Δημοκρατία ότι διέθετε όλες τις αναγκαίες πληροφορίες προκειμένου να εξετάσει το αίτημα. |Γενικό πλαίσιο Το άρθρο 168 της οδηγίας για το ΦΠΑ προβλέπει ότι κάθε υποκείμενος στο φόρο έχει δικαίωμα έκπτωσης του ΦΠΑ που επιβάλλεται σε αγορές πραγματοποιούμενες για τις ανάγκες των φορολογούμενων πράξεών του. Συγχρόνως, το άρθρο 26 παράγραφος 1 στοιχείο α) της οδηγίας για το ΦΠΑ ορίζει ότι η χρησιμοποίηση για τις ίδιες ανάγκες αγαθού το οποίο ανήκει στην επιχείρηση εξομοιώνεται με παροχές υπηρεσιών εξ επαχθούς αιτίας, εφόσον το αγαθό αυτό δημιούργησε δικαίωμα προς ολική ή μερική έκπτωση του ΦΠΑ. Για το λόγο αυτό, το σύστημα διασφαλίζει ότι, όταν εκπίπτεται αρχικά ο αντίστοιχος ΦΠΑ εισροών, φορολογείται ο τελικός καταναλωτής. Όσον αφορά τα μηχανοκίνητα οχήματα, μερικές φορές είναι δύσκολο και επίπονο για τους υποκείμενους στο φόρο να προσδιορίσουν και να καταχωρίσουν το μερίδιο μεταξύ επαγγελματικής και ιδιωτικής χρήσης και για τη φορολογική αρχή να επαληθεύσει την πραγματική κατανομή της χρήσης. Λόγω του πλήθους των οχημάτων μικτής χρήσης, η φοροδιαφυγή θα ήταν δυνατόν να φθάσει σε σημαντικό ύψος. Προκειμένου να απλουστευθεί η είσπραξη ΦΠΑ και να καταπολεμηθεί η φοροδιαφυγή, η Ιταλική Δημοκρατία ζήτησε και έλαβε από το Συμβούλιο μεμονωμένη παρέκκλιση που της επιτρέπει να περιορίζει το δικαίωμα έκπτωσης στο 40% για τα μηχανοκίνητα οδικά οχήματα (άλλα από γεωργικούς ή δασικούς ελκυστήρες, τα οποία χρησιμοποιούνται συνήθως για τη μεταφορά προσώπων ή αγαθών οδικώς, εφόσον η μέγιστη εγκεκριμένη μάζα τους δεν υπερβαίνει τα 3.500 χιλιόγραμμα και εφόσον δεν διαθέτουν περισσότερα από οκτώ καθίσματα επιπλέον του καθίσματος του οδηγού)[1]. Εντούτοις, πρέπει να επισημανθεί ότι από αυτόν τον περιορισμό εξαιρέθηκαν ορισμένες κατηγορίες οχημάτων, όπως οχήματα εμπορικού αποθέματος, οχήματα χρησιμοποιούμενα ως εκπαιδευτικά από σχολές οδηγών, οχήματα χρησιμοποιούμενα προς μίσθωση ή χρηματοδοτική μίσθωση, οχήματα χρησιμοποιούμενα από εμπορικούς αντιπροσώπους και ως ταξί. Ταυτοχρόνως, οι επιχειρήσεις απαλλάσσονται από τη λογιστική καταχώριση του φόρου για την ιδιωτική χρήση. Σύμφωνα με τις διατάξεις του άρθρου 6 της προαναφερόμενης απόφασης, η Ιταλική Δημοκρατία υπέβαλε έκθεση η οποία καλύπτει την πρώτη διετία της εφαρμογής της εν λόγω απόφασης, όπου περιλαμβάνεται επανεξέταση του ποσοστού του περιορισμού. Από τις πληροφορίες που διαβίβασε η Ιταλική Δημοκρατία στην υπόψη έκθεση προκύπτει ότι, ειδικά λόγω του εξαιρετικά υψηλού πλήθους μικρών επιχειρήσεων στην Ιταλική Δημοκρατία, ο περιορισμός σε 40% θα εξακολουθήσει να αντιστοιχεί στις πραγματικές συνθήκες, οπότε είναι ο ενδεδειγμένος. Ωστόσο, οποιαδήποτε παράταση πρέπει να περιορίζεται χρονικά, ώστε να εκτιμάται κατά πόσον οι συνθήκες στις οποίες έχει βασιστεί η παρέκκλιση εξακολουθούν να ισχύουν. Συνεπώς, προτείνεται η παράταση της παρέκκλισης μέχρι το τέλος του 2013 και να ζητηθεί από την Ιταλική Δημοκρατία να υποβάλει νέα έκθεση εάν αντιμετωπιστεί το ενδεχόμενο αίτησης νέας παράτασης, πέραν της εν λόγω καταληκτικής ημερομηνίας. Οπωσδήποτε, η απόφαση θα παύσει να ισχύει σε περίπτωση που πριν από την εν λόγω ημερομηνία τεθούν σε ισχύ κανόνες της ΕΕ οι οποίοι διέπουν τους περιορισμούς του δικαιώματος έκπτωσης στον τομέα αυτό. |Υφιστάμενες διατάξεις στον τομέα της πρότασης Το άρθρο 176 της οδηγίας για το ΦΠΑ ορίζει ότι το Συμβούλιο καθορίζει τις δαπάνες οι οποίες δεν παρέχουν δικαίωμα έκπτωσης του ΦΠΑ. Μέχρι να καθοριστούν αυτές οι δαπάνες, τα κράτη μέλη μπορούν να διατηρήσουν τις εξαιρέσεις που προβλέπονταν την 1η Ιανουαρίου του 1979. Κατόπιν τούτου, υπάρχουν ορισμένες ρήτρες «ακινητοποίησης» οι οποίες περιορίζουν το δικαίωμα έκπτωσης όσον αφορά τα μηχανοκίνητα οχήματα. Επιπλέον, ανάλογοι περιορισμοί έκπτωσης έχουν επιτραπεί σε άλλα κράτη μέλη με βάση τις διατάξεις του άρθρου 395 της οδηγίας για το ΦΠΑ. Το έτος 2004 η Επιτροπή υπέβαλε πρόταση[2] όπου περιέχονται κανόνες σχετικά με τους τύπους δαπάνης που μπορεί να υπόκειται σε περιορισμό όσον αφορά το δικαίωμα έκπτωσης, αλλά δεν κατέστη ακόμη δυνατό να επιτευχθεί στο Συμβούλιο συμφωνία όσον αφορά την εν λόγω πρόταση. |Συνέπεια με τις υπόλοιπες πολιτικές και στόχους της Ένωσης Χωρίς αντικείμενο. |Διαβούλευση ενδιαφερόμενων μερών και εκτίμηση επιπτώσεων |Διαβούλευση ενδιαφερόμενων μερών |Χωρίς αντικείμενο. |Συλλογή και χρήση εμπειρογνωμοσύνης |Η προσφυγή σε εξωτερικούς ειδικούς δεν ήταν αναγκαία. |Εκτίμηση επιπτώσεων Η πρόταση έχει σκοπό την καταπολέμηση της αποφυγής του ΦΠΑ και την απλούστευση της διαδικασίας επιβολής του φόρου, οπότε έχει δυνητικά θετικό αποτέλεσμα. Λόγω του περιορισμένου πεδίου εφαρμογής της παρέκκλισης και λόγω της περιορισμένης χρονικής εφαρμογής της, η επίπτωση θα είναι οπωσδήποτε περιορισμένη. |Νομικά στοιχεία της πρότασης |Περίληψη της προταθείσας δράσης Σκοπός της πρότασης είναι να επιτραπεί στην Ιταλική Δημοκρατία να εξακολουθήσει να εφαρμόζει μέτρο παρέκκλισης από την οδηγία ΦΠΑ, έτσι ώστε να περιορίζεται σε 40% το δικαίωμα υποκείμενου στο φόρο να εκπίπτει το ΦΠΑ σε δαπάνες σχετιζόμενες με μηχανοκίνητα οδικά οχήματα, όταν τα οχήματα δεν χρησιμοποιούνται αποκλειστικά και μόνο για επαγγελματικούς σκοπούς. Με τον περιορισμό στο δικαίωμα έκπτωσης, ο υποκείμενος στο φόρο απαλλάσσεται από την υποχρέωση λογιστικού καταλογισμού του ΦΠΑ για την ιδιωτική χρήση. Κάθε ενδεχόμενο αίτημα παράτασης του μέτρου πρέπει να συνοδεύεται από έκθεση όσον αφορά την εφαρμογή της παρέκκλισης. |Νομική βάση Το άρθρο 395 της οδηγίας για το ΦΠΑ, 2006/112/EΚ, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας. |Αρχή επικουρικότητας Η πρόταση εμπίπτει στην αποκλειστική αρμοδιότητα των θεσμικών οργάνων της ΕΕ. Συνεπώς δεν ισχύει εν προκειμένω η αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους λόγους που εκτίθενται στη συνέχεια. |Η απόφαση αφορά έγκριση παρεχόμενη σε κράτος μέλος μετά από αίτημά του και δεν συνιστά υποχρέωση. |Δεδομένου του περιορισμένου πεδίου της παρέκκλισης, το ειδικό μέτρο είναι ανάλογο προς τον επιδιωκόμενο σκοπό. |Επιλογή μέσων |Προτεινόμενα μέσα: απόφαση. |Άλλα μέσα δεν θα ήσαν ενδεδειγμένα για το λόγο που εκτίθεται στη συνέχεια. Με βάση τις διατάξεις του άρθρου 395 της οδηγίας για το ΦΠΑ, η παρέκκλιση από τους κοινούς κανόνες για το ΦΠΑ είναι δυνατή μόνο με την έγκριση του Συμβουλίου, που αποφασίζει ομόφωνα έπειτα από πρόταση της Επιτροπής. Το πλέον ενδεδειγμένο μέσο είναι εκτελεστική απόφαση του Συμβουλίου, επειδή το μέσον αυτό μπορεί να απευθύνεται σε μεμονωμένα κράτη μέλη. |Δημοσιονομικές επιπτώσεις |Η πρόταση δεν έχει επιπτώσεις στον προϋπολογισμό της Ένωσης. |Συμπληρωματικές πληροφορίες |Ρήτρα επανεξέτασης/αναθεώρησης/λήξης ισχύος |Η πρόταση περιλαμβάνει ρήτρα επανεξέτασης και ρήτρα λήξης ισχύος. |2010/0269 (NLE)ΠρότασηΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία τροποποιείται η απόφαση 2007/441/EΚ που επιτρέπει στην Ιταλική Δημοκρατία να εφαρμόσει μέτρα κατά παρέκκλιση του άρθρου 26 παράγραφος 1 στοιχείο α) και του άρθρου 168 της οδηγίας 2006/112/EΚ του Συμβουλίου σχετικά με το κοινό σύστημα φόρου προστιθέμενης αξίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για τη λειτουργία της Ευρωπαϊκής Ένωσης,την οδηγία 2006/112/EΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας[3], και ιδίως το άρθρο 395 παράγραφος 1,την πρόταση της Ευρωπαϊκής ΕπιτροπήςΕκτιμώντας τα ακόλουθα:1.  Με συστημένη επιστολή προς τη Γενική Γραμματεία της Επιτροπής, ημερομηνίας 18 Φεβρουαρίου 2010, η Ιταλία ζήτησε την έγκριση να παρατείνει μέτρο παρέκκλισης από τις διατάξεις του άρθρου 26 παράγραφος 1 στοιχείο α) και του άρθρου 168 της οδηγίας 2006/112/EΚ, προκειμένου να συνεχίσει τον περιορισμό του δικαιώματος έκπτωσης όσον αφορά τις δαπάνες για ορισμένα μηχανοκίνητα οχήματα που δεν χρησιμοποιούνται πλήρως για επαγγελματικούς σκοπούς.2.  Η Επιτροπή ενημέρωσε τα υπόλοιπα κράτη μέλη σχετικά με το αίτημα της Ιταλίας με επιστολή ημερομηνίας 13 Ιουλίου 2010. Με επιστολή ημερομηνίας 15 Ιουλίου 2010, η Επιτροπή γνωστοποίησε στην Ιταλία ότι διέθετε όλες τις αναγκαίες πληροφορίες για την εξέταση του αιτήματος.3.  Η απόφαση του Συμβουλίου 2007/441/EΚ, της 18ης Ιουνίου 2007, που επιτρέπει στην Ιταλική Δημοκρατία να εφαρμόσει μέτρα κατά παρέκκλιση του άρθρου 26 παράγραφος 1 στοιχείο α) και του άρθρου 168 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας[4], επέτρεψε στην Ιταλία να περιορίζει στο 40% το δικαίωμα έκπτωσης του φόρου προστιθέμενης αξίας (ΦΠΑ) που επιβάλλεται σε δαπάνες για μηχανοκίνητα οδικά οχήματα τα οποία δεν χρησιμοποιούνται εξ ολοκλήρου για επαγγελματικούς σκοπούς. Η απόφαση 2007/441/EΚ προβλέπει επίσης ότι η χρησιμοποίηση για τις ίδιες ανάγκες των οχημάτων των υποκείμενων σε περιορισμό του δικαιώματος έκπτωσης με βάση την εν λόγω απόφαση δεν εξομοιώνεται με παροχές υπηρεσιών εξ επαχθούς αιτίας. Επίσης, η απόφαση 2007/441/EΚ περιέχει ορισμούς των οχημάτων και των δαπανών των περιλαμβανόμενων στο πεδίο εφαρμογής της εν λόγω απόφασης, καθώς και κατάλογο οχημάτων αποκλειόμενων ρητώς από το πεδίο εφαρμογής της εν λόγω απόφασης.4.  Σύμφωνα με τις διατάξεις του άρθρου 6 της απόφασης 2007/441/EΚ, η Ιταλία υπέβαλε στην Επιτροπή έκθεση που καλύπτει τα δύο πρώτα έτη εφαρμογής της απόφασης, και η οποία περιελάμβανε επανεξέταση του ποσοστού του περιορισμού. Οι πληροφορίες που παρέσχε η Ιταλία δείχνουν ότι ο περιορισμός του δικαιώματος έκπτωσης σε 40% εξακολουθεί να ανταποκρίνεται στις πραγματικές περιστάσεις όσον αφορά την επαγγελματική και μη επαγγελματική χρήση των οικείων οχημάτων. Κατόπιν τούτου, πρέπει να επιτραπεί στην Ιταλία να εφαρμόσει το μέτρο για πρόσθετο περιορισμένο χρονικό διάστημα, μέχρι τις 31 Δεκεμβρίου του 2013.5.  Σε περίπτωση που η Ιταλία εξετάσει το ενδεχόμενο περαιτέρω παράτασης πέραν του έτους 2013, πρέπει να υποβληθεί στην Επιτροπή νέα έκθεση, συνοδευόμενη από το σχετικό αίτημα για παράταση, το αργότερο μέχρι την 1η Απριλίου 2013.6.  Στις 29 Οκτωβρίου του 2004 η Επιτροπή εξέδωσε πρόταση απόφασης του Συμβουλίου τροποποιητική της οδηγίας 77/388/EΟΚ, με σκοπό την απλούστευση των υποχρεώσεων σχετικά με το φόρο προστιθέμενης αξίας[5]. Τα μέτρα παρέκκλισης τα προβλεπόμενα στην παρούσα απόφαση πρέπει να παύσουν να ισχύουν κατά την ημερομηνία έναρξης ισχύος της εν λόγω τροποποιητικής οδηγίας, σε περίπτωση που η ημερομηνία αυτή είναι προγενέστερη της προβλεπόμενης ημερομηνίας λήξης στην παρούσα απόφαση.7.  Η παρέκκλιση δεν έχει επίπτωση στους ιδίους πόρους της Ένωσης τους προερχόμενους από φόρο προστιθέμενης αξίας.8.  Κατόπιν των ανωτέρω, η απόφαση 2007/441/EΚ πρέπει να τροποποιηθεί αναλόγως,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 2007/441/EΚ τροποποιείται ως εξής:(1) Το άρθρο 6 αντικαθίσταται από τα ακόλουθα:«Άρθρο 6Κάθε αίτημα για την παράταση των μέτρων των προβλεπόμενων στην παρούσα απόφαση υποβάλλεται στην Επιτροπή το αργότερο μέχρι την 1η Απριλίου 2013.Κάθε αίτημα παράτασης των εν λόγω μέτρων συνοδεύεται από έκθεση η οποία περιλαμβάνει επανεξέταση του ποσοστού του περιορισμού που εφαρμόστηκε επί του δικαιώματος έκπτωσης ΦΠΑ επιβαλλόμενου στις δαπάνες για μηχανοκίνητα οδικά οχήματα τα οποία δεν χρησιμοποιούνται εξ ολοκλήρου για επαγγελματικούς σκοπούς».(2) Το άρθρο 7 αντικαθίσταται από τα ακόλουθα:«Άρθρο 7Η παρούσα απόφαση παύει να ισχύει κατά την ημερομηνία έναρξης ισχύος των κανόνων της Ένωσης που καθορίζουν τις δαπάνες για μηχανοκίνητα οδικά οχήματα οι οποίες δεν είναι επιλέξιμες για πλήρη έκπτωση φόρου προστιθέμενης αξίας, και το αργότερο στις 31 Δεκεμβρίου 2013.».Άρθρο 2Η παρούσα απόφαση αρχίζει να ισχύει από την 1η Ιανουαρίου 2011.Άρθρο 3Η παρούσα απόφαση απευθύνεται στην Ιταλική Δημοκρατία.Βρυξέλλες,Για το ΣυμβούλιοΟ Πρόεδρος [1] Απόφαση 2007/441/EΚ του Συμβουλίου, της 18ης Ιουνίου 2007, που επιτρέπει στην Ιταλική Δημοκρατία να εφαρμόσει μέτρα κατά παρέκκλιση από το άρθρο 26 παράγραφος 1 στοιχείο α) και το άρθρο 168 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας (ΕΕ L 165 της 27.06.2007, σ. 33).[2] COM(2004) 728 τελικό (ΕΕ C 24 της 29.01.2005, σ. 10).[3] ΕΕ L 347 της 11.12.2006, σ. 1.[4] ΕΕ L 165 της 27.06.2007, σ. 33.[5] COM(2004) 728 τελικό.